**LEHDISTÖTIEDOTE**

Tammikuu 2019

**Matala tärinätaso ja erittäin nopea katkaisu uusilla katkaisulaikoilla**

Flexovit lanseeraa kaksi uutta katkaisulaikkaa metallin katkaisuun. Valmistajan mukaan uusilla Maxx3-katkaisulaikoilla aikaansaadaan erittäin nopea katkaisu ja alhaisempi tärinätaso.

Flexovitin uudet Maxx3 –katkaisulaikat on tarkoitettu käytettäviksi kulmahiomakoneissa ja niitä on saatavilla 115 ja 125 mm halkaisijalla ja joko 1,3 mm tai 1,6 mm paksuudella hiiliteräksen, runsasseosteisten kromiseosten, ruostumattomien ja muiden kovien seosten katkaisuun. Laikat on valmistettu uudesta keraamisesta hioma-aineesta ja sideaineesta. Uudella sideaineella aikaansaadaan parempi tuntuma valmistuksen aikana ja hioma- ja sideaineen sekoitus saa hiomajyvän levittymään tasaisemmin laikalla. Näin myös aineenpoisto on tasaisempi. 1,3 mm katkaisulaikka on tarkoitettu pääasiassa ohutseinäisen materiaalin katkaisuun, sillä sen katkaisu on nopea. 1,6 mm paksuinen laikka on tarkoitettu erityisesti katkaisutöihin, joissa katkaisulaikan käyttöiän pituus on erittäin tärkeää.

Flexovitin Maxx3-valikoimaan kuuluu jo aiemmin ilmestynyt, halkaisijaltaan 115 mm -230 mm, 4,2 mm ja 7 mm paksuinen, napalaikka viisteiden työstöön ja hiontaan. Maxx3-napalaikkojen tärinätaso on matala ja tämä yhdessä hionnan alhaisemman työstöpaineen kanssa tekee työstä tekijälle mukavampaa. Maxx3 myös hioo nopeammin ja sen aineenpoisto on parempi.

”Uusien Maxx3 –katkaisulaikkojen ansiosta katkaisu on käyttäjälle mukavampaa, tärinätaso on alhaisempi ja katkaisu on nopeampaa, mikä alentaa kokonaiskustannuksia”, kertoo Saint-Gobain Abrasives AB:n Suomen myyntijohtaja Timo Sutinen.

Katso myös [www.flexovit.com](http://www.flexovit.com)

- o -

För ytterligare information, kontakta Jonas Falk,

Saint-Gobain Abrasives AB, telefon 08-580 881 00.

**Saint-Gobain Abrasives AB**

Box 495 • 191 24 Sollentuna

Telefon 08-580 881 00 • Telefax 08-580 881 01

E-post sga.se@saint-gobain.com  
Hemsida: www.saint-gobain-abrasives.com